**LĪGUMS Nr. 6.3/111**

|  |  |
| --- | --- |
| Rēzeknes novada Bērzgalē |  2018. gada 03. oktobrī |

**Rēzeknes novada pašvaldības Bērzgales pagasta pārvalde**, reģistrācijas Nr.90000048612, vadītāja Arvīda Dunska personā, kurš rīkojas saskaņā ar Nolikumu, turpmāk – **Pasūtītājs**, no vienas puses, un **SIA “Trīs lāči”**, reģistrācijas Nr. 42402007971, tās valdes priekšsēdētāja Jura Igauņa personā no otras puses, turpmāk – **Piegādātājs**, abi kopā vai katrs atsevišķi turpmāk arī **Puses** vai **Puse**, pamatojoties uz iepirkuma „Malkas piegāde Rēzeknes novada pašvaldības Bērzgales pagasta pārvaldei” (identifikācijas Nr. BPP 2018/1), turpmāk – **Iepirkums**, rezultātiem, noslēdz šādu līgumu, turpmāk – **Līgums**:

1. **Līguma priekšmets un summa**
	1. Līguma priekšmets ir malkas piegāde Rēzeknes novada pašvaldības Bērzgales pagasta pārvaldei saskaņā ar Piegādātāja Tehnisko un finanšu piedāvājumu Iepirkumā (Līguma pielikums Nr.1).
	2. Piegādātājs piegādā malku iepirkuma priekšmeta daļai **Nr.1, Nr.2, Nr.3, Nr.5, Nr.6** saskaņā ar Nolikuma tehnisko specifikāciju ( līguma pielikums Nr.2).
	3. Piegādātājs pārdod un piegādā un Pasūtītājs pieņem un pērk un **800 (astoņi simti) m3** malkas, turpmāk – **Prece**.
	4. Līguma kopsumma ir **EUR** **27 104 (divdesmit septiņi tūkstoši viens simts četri** ), t.sk. PVN 21 % 4704.00, summa bez PVN 21% 22 400.00 EUR .
2. **Līguma saistību izpildes kārtība un termiņi**
	1. Pušu līgumsaistības tiek uzskatāmas par izpildītām pēc Preces piegādes un nodošanas Pasūtītājam un Preces pieņemšanas un tās vērtības pilnīgas apmaksas no Pasūtītāja puses.
	2. Preces piegādes termiņš – (attiecīgi pēc nolikuma tehniskajā specifikācijā katras Piegādātāja piedāvātās iepirkuma daļas piegādes nosacījumiem), bet ne ilgāks par 6 mēnešiem.
3. **Preces kvalitāte**
	1. Preces kvalitātei jāatbilst Tehniskās specifikācijas prasībām saskaņā ar Iepirkuma nolikumu.
	2. Pircējs pārbauda kvalitātes atbilstību Preces pieņemšanas laikā veicot tās apskati dabā. Ja preces kvalitāte un daudzums ir nepamierinošs, Pasūtītājam ir tiesības atteikties no kravas.
4. **Norēķinu kārtība**
	1. Pasūtītājs maksā Piegādātājam par faktiski piegādāto Preci, 30 (trīsdesmit) dienu laikā pēc piegādes veikšanas un Piegādātāja pavadzīmes/rēķina vai akta saņemšanas pārskaitot piegādātās Preces vērtības summu Piegādātāja norādītajā kontā kredītiestādē.
	2. Ja Piegādātājs piegādā visu līgumā paredzēto Preces daudzumu 30 dienu laikā pēc līguma abpusējas parakstīšanas, tad Puses noslēdz rakstisku vienošanos par Preces apmaksas termiņiem.
	3. Par apmaksas dienu tiek uzskatīta tā diena, kad Piegādātāja kontā ienāk piegādātās Preces vērtības summa.
5. **Preces pieņemšanas – nodošanas kārtība**
	1. Preces pieņemšana – nodošana notiek Preces piegādes vietā:
		1. Preces pieņemšana – nodošana notiek abām Pusēm iepriekš saskaņojot konkrētu laiku un preces izkraušanas vietu.
		2. Pasūtītājam ir pienākums pieņemt Preci ne vēlāk kā vienas stundas laikā no piegādes brīža. Minētās vienas stundas laikā Pasūtītājs nodrošina kokvedēja sastāva netraucētu piekļuvi kravas izkraušanas vietai
		3. Puses vienojas, ka Uzmērīšanu veic Pasūtītājs, ievērojot šī Līguma noteikumus. Piegādātājam ir tiesības saskaņā ar šī Līguma noteikumiem veikt uzmērīšanas procesa kontroli;
		4. Ja piegādātās Preces, vizuāli vērtējot, brāķis pārsniedz 10% no kopējā Preces apjoma, Pasūtītājs pieņem Preci Līgumā noteiktajā kārtībā un nekavējoties par palielināto brāķa apjomu paziņo Līguma 5.1.5.punktā norādītajam Piegādāta pārstāvim. No preces saņemšanas brīža Pasūtītājs nodrošina, ka krava tiek glabāta nošķirti no citām piegādātajām Precēm un ar tiem netiek veiktas nekādas darbības.
		5. Par preces kvalitāti un nosūtīšanu atbildīgā persona no Pārdevēja puses Juris Igaunis, kontakttelefons: un par preces saņemšanu atbildīgā persona no Pasūtītāja puses Arvīds Dunskis, kontakttelefons: 28378899.

* 1. Pasūtītāja un Piegādātāja pārstāvji veic Preces apskati, nosaka tās daudzumu un ar parakstiem preču pavadzīmē/rēķinā/aktā apliecina piegādātās Preces daudzuma atbilstību pavadzīmē norādītajam daudzumam un kvalitātes atbilstību Tehniskās specifikācijas prasībām.
	2. Preces daudzuma vai kvalitātes neatbilstības gadījumā tiek sastādīts attiecīgs akts, kuru paraksta abu Pušu pārstāvji.
	3. Preces pieņemšanas laikā konstatētā nekvalitatīvā Prece tiek atdota Piegādātājam, kurš to apmaina laikā, par kuru Puses vienojas.
	4. Pasūtītājs apmaksā tikai atbilstošās Preces vērtību.
1. **Pušu pienākumi un atbildība**
	1. Piegādātājs apņemas nepieļaut Preces piegādes atkāpes no Līguma noteikumiem.
	2. Par Preces piegādes termiņa nokavējumu Piegādātājs maksā Pasūtītājam līgumsodu 0,1% apmērā no Preces vērtības par katru nokavēto dienu.
	3. Ja Pasūtītājs kavē samaksu par Preci, tas maksā Piegādātam līgumsodu 0,1% apmērā no nokavētā maksājuma summas.
	4. Līgumsoda samaksa neatbrīvo Puses no saistību izpildes.
2. **Nepārvarama vara**
	1. Puse, kura nevar pilnīgi vai daļēji izpildīt savas saistības nepārvaramas varas apstākļu dēļ, 5 (piecu) dienu laikā informē otru Pusi par minēto apstākļu rašanos.
	2. Ja šie apstākļi ilgst vairāk par 3 (trim) mēnešiem, katrai no Pusēm ir tiesības vienpusējā kārtā izbeigt Līgumu bez pienākuma atlīdzināt zaudējumus.
3. **Piemērojamās tiesību normas un strīdu izskatīšanas kārtība**
	1. Puses izpilda Līguma saistības, saskaņā ar Latvijas Republikas Civillikuma normām par pirkuma līgumu.
	2. Visus strīdus un domstarpības, kas rodas starp Pusēm Līguma izpildes gaitā, Puses cenšas atrisināt sarunu ceļā, savstarpēji vienojoties. Ja vienošanās netiek panākta, strīdi tiek risināti tiesā Latvijas Republikas normatīvajos aktos noteiktajā kārtībā.
4. **Citi noteikumi**
	1. Visi Līguma grozījumi un papildinājumi ir spēkā tikai tad, ja tie noformēti rakstveidā un ir abu Pušu parakstīti. Tie pievienojami Līgumam un kļūst par tā neatņemamu sastāvdaļu.
	2. Līgums sastādīts uz 2 (divām) lapām 2 (divos) eksemplāros, pa vienam katrai Pusei. Abiem Līguma eksemplāriem ir vienāds juridisks spēks.
5. **Pušu rekvizīti un paraksti**

|  |  |
| --- | --- |
| PASŪTĪTĀJS**Rēzeknes novada pašvaldības****Bērzgales pagasta pārvalde**reģ.Nr.90000048612Rītupes iela 34, Bērzgale, Bērzgales pagasts, Rēzeknes novads, LV-4612Bankas rekvizīti:A/S “SWEDBANK”kods: HABALV22konts: LV74HABA0551034329701 | PIEGĀDĀTĀJS**SIA “Trīs lāči”**Reģ.Nr42402007971.Dricāni, Dricānu pag., Rēzeknes novads, LV-4615 Bankas rekvizīti: AS CITADELE kods: PARXLV22  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A. Dunskis | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** J. Igaunis |